ประจำเดือนขาด มา10วัน และมีตกขาวเป็นน้ำใสๆ ไม่มีกลิ้นไม่มีสี ใช้ที่ตรวจครรภ์ขึ้น1ขีดเลยไม่สนใจพอกลับมาดูอีกทีมัน2ขีดค่ะ ท้องไหมค่ะ
สวัสดีค่ะ การที่ประจำเดือนขาดหายไปนั้น คือมาช้ากว่า 35 วันจากรอบก่อน อาจจะมีสาเหตุมาจาก การตั้งครรภ์ ถุงน้ำหลายใบในรังไข่ ฮอร์โมนจากรังไข่ไม่สมดุล พังผืดมดลูก ผนังมดลูกบางผิดปกติ โรคไทรอยด์ เป็นต้นซึ่งสาเหตุที่พบได้บ่อยสุดและต้องตัดออกไปก่อนก็คือเรื่องของการตั้งครรภ์ ชุดตรวจครรภ์ให้ผลบวกได้ตั้งแต่ 10-14 วันหลังปฏิสนธิ โดยการอ่านแปลผลชุดตรวจครรภ์นั้น หากผลตรวจขึ้น 2 ขีด แปลผลได้ว่า ผลเป็นบวก น่าจะมีการตั้งครรภ์ โดยจะต้องรออ่านผลหลังหยดปัสสาวะลงไปแล้วประมาณ 3-5 นาทีเท่านั้น หากเกิน 5 นาที (หรือเวลาตามที่ข้างฉลากชุดตรวจนั้นๆระบุ) ไปแล้ว จะไม่แนะนำให้อ่านผลค่ะ ดังนั้นคงต้องดูว่าเป็นเวลานานเท่าไรด้วยนอกจากนี้ยังมีปัจจัยอื่นที่อาจทำให้ผลตรวจขึ้น 2 ขีด แต่ไม่มีการตั้งครรภ์ เช่นมีทางเดินปัสสาวะอักเสบ มีเลือด หรือมีโปรตีน (หรือเรียกว่าไข่ขาวในน้ำปัสสาวะ) หรือเกิดจากการรับประทานยาบางชนิด เป็นต้น ดังนั้น หากไม่แน่ใจผล ควรไปยืนยันอีกครั้งที่รพ.ค่ะ